**OBRAZLOŽENJE OPĆEG DIJELA FINANCIJSKOG PLANA SREDIŠNJE AGENCIJE ZA PRVU POLOVICU 2023. GODINE**

Središnja agencija za financiranje i ugovaranje programa i projekata Europske unije (Agencija) je osnovana 2007. godine i posluje kao proračunski korisnik glave 25 unutar razdjela 061 Ministarstvo regionalnoga razvoja i fondova Europske unije. U registru korisnika proračuna Agenciji je dodijeljena oznaka 43255.

Financijski plan Agencije sastoji se od prihoda i rashoda iskazanih u Prilogu 1. Opći dio financijskog plana u dijelu Sažetak računa prihoda i rashoda.

Tijekom travnja i svibnja su izvršene izmjene u Financijskom planu te je donesena Odluka o I. izmjenama i dopunama Financijskog plana Agencije u sklopu rebalansa Državnog proračuna. Na predmetnim izmjenama iskazane su uštede na prihodovnoj i rashodovnoj strani u iznosu od 950.000 EUR na svakoj. Nakon usvajanja Državnog proračuna, Financijski plan Agencije je umanjen i iznosi 16.400.000 EUR.

Na rashodovnoj strani ukupno izvršenje na 30. lipnja iznosi 40,44%, a na prihodovnoj strani 38,55%. Ako promatramo izvršenje po odjeljcima, vidljiva je niža razina izvršenja na odjeljcima 32 (32,40%), 37 (0%) te na odjeljcima unutar razreda 4 (ukupno 0,28%).

Glavni razlog sporije dinamike trošenja na odjeljku 32 očituje se u činjenici da će Agencija u drugoj polovici godine proširiti poslovanje na dodatni prostor te će se ubrzati dinamika trošenja na stavkama vezanima uz zakup poslovnog prostora i komunalne. Osim navedenog, prethodno ugovorene usluge angažiranja vanjskih stručnjaka (ekspertiza u specifičnim područjima) konzumirane su nešto sporijom dinamikom od planirane zbog provedbe projekata financiranih iz Fonda solidarnosti gdje nije bilo većih potreba za angažmanom vanjskih stručnjaka.

Niska razina izvršenja na razredu 4 je rezultat još nedovršenih postupaka javne nabave za nabavu informatičke opreme, komunikacijske opreme, jednogodišnjih i višegodišnjih licenci. Potpisivanje ugovora i isporuka robe očekuje se u drugoj polovici 2023. godine, kao i kod odjeljka 37 za koji se očekuje realizacija u posljednjem kvartalu tekuće godine s obzirom da se radi o troškovima planiranima za podmirenje školarina zaposlenika za što su upisi na jesen.